stanford-oval/wikipedia huggingface dataset:
פרנק ז'אנג
ביוגרפיה בדיונית > רקע

פרנק נולד לאמילי ז'אנג ומארס ב-5 ביוני בשנה בלתי ידועה בקנדה. עם היוולדו קיבלה אימו מקל עץ מיוחד. פרנק, אשר נולד עם כוחות חזקים במיוחד, נוטל על עצמו סיכון גדול מאוד למות. יונו הזהירה את אמילי ז'אנג שכוח חייו של פרנק קשור למקל, וכאשר המקל יישרף עד העצם ככה ייגמרו חייו. אימו של פרנק, אמילי, שירתה בצבא הקנדי ושירתה באפגניסטן, שם גם איבדה את חייה. לאחר הלווית אימו שלחה אותו סבתו למחנה יופיטר עם המקל. לופה וזאביה הגיעו לאחוזת ז'אנג, ושם עבר פרנק את התהליך הרגיל של חצוי בהוכחת יכולתו. הוא הגיע למחנה כחודש לאחר היעלמותו של ג'ייסון גרייס. סבו של פרנק הואשם בהריסת מחנה יופיטר לפני שנים רבות, מה שגרם לו לגלות מהמחנה ולצאצאיו.
ביוגרפיה בדיונית > בן נפטון

פרנק עזר לפרסי בהגיעו למחנה וניסה לעצור את הגורגונות בעזרת הייזל. פרנק מוכשר בחץ וקשת וקיווה שאביו המסתורי הוא אפולו. במהלך משחק המלחמה פרנק היה הראשון ולטפס על החומה ועל כך זכה לפרס. פרנק, הייזל ופרסי הביאו לניצחון הקבוצה. בסיום המשחקים התגלה מארס - אל המלחמה. הוא הכריז על פרנק כבנו, והכריז על מסע חיפושים לשחרורו של תנטוס (אל המוות) בהנהגתו של פרנק. פרנק מקבל כידון מיוחדת מאביו עד שיגלה את כוחותיו המיוחדים. במהלך המסע מתוודה פרנק להייזל ופרסי על ה"עקב אכילס" שלו - המקל המיוחד. לאחר שיחתו עם אלת הקשת בענן, איריס, פרנק נאבק בשלושה בסליסקים בעזרת הכידון שקיבל מאביו. פרנק משחרר בעזרת המקל את אל המוות ונלחם בענק אלקיאונאוס בעזרת הייזל. נלחם להצלת מחנה יופיטר. בסוף הספר מתחיל לצאת עם הייזל לבסק. פרנק קיבל ספר עם הקדשה מאביו הקשור למלחמה.
ביוגרפיה בדיונית > אות אתנה

הצטרף למסע שעל הספינה "ארגו 2" יחד עם שאר החצויים מהנבואה. הוא לא הסתדר עם חברו לצוות ליאו ואלדז בשל עברה של חברתו הייזל לבסק עם סבו של ליאו. פרנק לחם עם פרסי ג'קסון והמאמן הדג' באקווריום שבג'ורג'יה קטו (אם כל מפלצות הים) ובפורקיס (אל מים עתיק). הוא עזר לפרסי להילחם בכריסאור (בכך שהפך לדולפין). ובהגיעם לרומא הלך פרנק עם ליאו והייזל בחיפושם לאחר ניקו די אנג'לו ונפלו למלכודת של גאיה. השלושה הצליחו להשתחרר והזדרזו לעזור לשאר חבריהם.
ביוגרפיה בדיונית > בית האדס

פרנק נאבק בין הקולות שבראשו של ארס בצורתו היוונית ומארס בצורתו הרומית. הוא מציל את הייזל וניקו בביקורם בוונציה, איטליה לאחר שהביס את כל המפלצות שבעיר בעזרת ברכת מארס. לאחר מכן גם השתחרר מהקולות בראש. לאחר המאבק במפלצות קפץ פרנק בגובה במהירות, גופו התחטב. פרנק הוביל את החצויים בבית האדס ושם גם קיבל את סמכויות הפראיטור מידי ג'ייסון גרייס ובעקבות זאת הצליח לשלוט בצבא רומים מתים.
ביוגרפיה בדיונית > דם האולימפוס

פרנק, הייזל, ליאו ופרסי מצליחים לכלוא את ניקה/ויקטוריה (אלת הניצחון) באולימפיה לאחר שנאלצו להילחם אחד בשני כרומאים ויוונים. פרנק מגיע עם החצויים אל האי פילוס שם נמצאים האלים התאומים: אפולו וארטמיס שקרועים בצד היווני והרומי שלהם. שם האלים נותנים להם רעל הנחוץ להכנת "מרפא הרופאים" בשם "מנתה פילוסית" שאומרים שיוכל לגבור על המוות עצמו. נלחם עם אביו בפלוגה שלמה של ענקים לצד האלים והחצויים הנוספים.
אחרי המלחמה

משום שבאמצע קרב במלחמה נגד גאיה קידם ג׳ייסון גרייס את פרנק לפראיטור (ובכך ג׳ייסון ויתר על מעמדו)
הפך פרנק לפראיטור של רומא החדשה והנהיג אותה יחד עם ריינה (אך בספר הרביעי של גורלו של אפולו ריינה הופכת לציידת ארטמיס והייזל לבסק מחליפה אותה).
גורלו של אפולו

בסוף הספר השני של הסדרה מגלה לסטר פופלופודוס, לשעבר האל אפולו, שהקיסר הרומי קיליגולה מתכנן לתקוף את רומא החדשה, ושולח את ליאו על גב פסטוס הדרקון להזהיר את המחנה הרומי.
בספר הרביעי אפולו ומג מגיעים אל מחנה חצויים בעקבות נבואה שקיבלו במבוך הבוער שריינה תציל את המתקפה הבאה על המחנה הרומי והם נערכים לקרב הבא.
במהלך הקרב נלחם פרנק באומץ והקריב את עצמו בפיצוץ על מנת להרוג את הקיסר האל קילגולה וכך כביכול היה אמור למות משום ששרף את העץ שכבל אותו בחייו, אך פרנק מתגלה בחיים בעקבות זה שלקח את הגורל לידיו ועכשיו הוא חופשי מקללת עץ החיים שלו.
בסוף הקרב ריינה מוותרת על מעמדה בתור פראיטור ומצטרפת לציידות ארטמיס ופרנק מינה במקומה את הייזל לבסק בת זוגו לפראיטור.
הערות שוליים

↑  פרנק ז'אנג- פרופיל מתוך ויקי "ריירדן" 2011
↑  Happy Birthday, Percy! | Rick Riordan, ‏2022-08-18 (באנגלית אמריקאית)
↑  פרנק ז'אנג- פרופיל מתוך ויקי "מחנה יופיטר" 2011
↑  על פי מה שאביו רשם לו, אמו אהבה לקרוא ספר זה
עזריה רפופורט

| --- | --- |

עזריה רפופורט בתוכנית הילדים בקול ישראל, 1950
 לידה:  13 במאי 1924 תל אביב, פלשתינה (א"י) 
 פטירה:  27 בינואר 1997 (בגיל 72) 
 מדינה:  ישראל 
 בן או בת זוג:  רותי רפופורט 
 צאצאים:  טלי ליפקין-שחק 
 פרופיל ב-IMDb
 
קונסול ישראל בניו יורק אורי בן ארי מוסר למפקד מבצע פעמון החירות אל"ם אלי רהב, שלט הוקרה על הביקור המוצלח. בנוכחות שגריר ישראל באו"ם חיים הרצוג, (שלישי משמאל) וקצין העיתונות עזריה רפפורט (שני מימין)
עזריה רפופורט (13 במאי 1924 – 27 בינואר 1997) היה שחקן, עיתונאי, כתב וקריין בקול ישראל.
ביוגרפיה

עזריה רפופורט נולד בתל אביב, בנם של אליהו רפופורט, ויוכבד בת הרב צבי לרינמן. הוריו היו ציונים ילדי העיר ביאליסטוק בפולין שעלו לארץ ישראל בשנת 1919 והיו פעילים בתנועת הציונים הכלליים. את שמו הציע המשורר יהודה קרני (שהיה דודהּ של אמו - אחי אמהּ). הוא למד בבית הספר אחד העם ובגימנסיה "בלפור" בתל אביב. כנער למד בסטודיו למשחק של צבי פרידלנד. היה חבר בהגנה וב-1942 התגייס לצבא הבריטי, בו שירת בפלוגה מס' 20 בבאפס במצרים ובלוב.
בפברואר 1946 השתחרר, נרשם ללימודים בבאוניברסיטה העברית בירושלים והחל לשדר שיחות וחדשות ב"קול ירושלים" ולכתוב בעיתון "הארץ". בזמן המערכה על ירושלים במלחמת העצמאות גויס על ידי בני מהרשק לפלמ"ח. לאחר שהיה חוזר מפעולה, היה יושב וכותב ידיעות ל"הארץ", בספטמבר 1948 מונה באופן רשמי לכתב צבאי באזור ירושלים. רפופורט נסע לארצות־הברית עם משלחת צה״ל לציון יום השנה הראשון למדינת ישראל, שם פגש את הבמאי איליה קאזאן, וקיבל רשות לשבת בחזרות ב׳אקטורס סטודיו׳, שם קאזאן ביים את ההפקה הראשונה של המחזה "מותו של סוכן" מאת ארתור מילר.
ביוגרפיה > קריירת משחק

לאחר שחזר מהביקור בארצות הברית התקבל לתיאטרון ההבימה ושיחק במחזות: "אותלו", "אילוף הסוררת", "אמא קוראז' וילדיה", "בקץ הימים", "ברברה בלומברג", "מותו של סוכן" ו"שועלים קטנים". ב-1953 עזב את הבימה, שיחק ב"אהל" במחזה "אדם מספר 15".
כן שיחק במספר בסרטים: בשנת 1952 שיחק בתפקיד יוחנן המטביל בסרט "שלומית", בשנת 1955 שיחק ב"גבעה 24 אינה עונה" כקצין נאצי לשעבר המשרת בצבא המצרי, בשנת 1956 בסרט "מעשה במונית", ב-1967 השתתף בסרט "האם תל אביב בוערת?", ב-1989 שיחק בסרטו של יהודה ג'אד נאמן "רחובות האתמול", ב-1995 שיחק בסרט "זכרון דברים" בבימויו של עמוס גיתאי.
ב-1958 השתתף במופע לכבוד עשור לישראל בתוכנית הטלוויזיה של אד סאליבן, ואחר כך יצאה עם המופע לסיבוב הופעות ברחבי ארצות הברית.
ב-1964 הופיע בתפקיד ראשי במחזה בואינג בואינג ב"תיאטרון הורוד".
ביוגרפיה > קריירת תקשורתית

לאחר שעזב את תיאטרון הבימה ב-1953 החל לעבוד בעיתון "מעריב" כמבקר תיאטרון, מבקר קולנוע, עורך ובעל טור (גם בחתימת "ר. עזריה"). כמו כן היה כתב בשבועון "העולם הזה".
בשנות השישים שימש מנחה, מפיק ועורך בקול ישראל ואחר כך גם בטלוויזיה הישראלית. באותה תקופה גם קריין את הסדרה "אנציקלופדיה לתולדות המוזיקה", שיצאה לאור בהוצאת "מסביב לעולם".
שימש גם כמנחה בטקסים ובפסטיבלים, בהם "המכבים", "הזמריה" וימי חגיגות העצמאות ובחנוכת משכן הכנסת החדש.
בשנים 1973–1977 שירת רפפורט כנספח תרבות בקונסוליה הישראלית בניו יורק. עבד בצמוד לשגריר ישראל באו"ם חיים הרצוג ולקונסול ישראל בניו יורק אורי בן ארי. בתפקיד זה טיפל בספינות חיל הים שהגיעו למשט הצדעה לחגיגות ה-200 לארצות הברית. מבצע פעמון החירות.
בתחילת שנות השמונים שימש עוזר ראש עיריית רמת גן להסברה ולתקשורת.
ב-1987 הנחה את טקס הענקת פרסי ישראל יחד עם גילה אלמגור.
חיים אישיים

בשנת 1952 נישא לרותי זקהיים, שחקנית בהבימה, ולבני הזוג נולדו שלושה ילדים: חנני, יעל והעיתונאית טלי ליפקין-שחק. רותי ועזריה רפופורט היו דודיה של הזמרת עדנה לב.
הערות שוליים

↑  יוכבד רפופורט, מעריב, מודעת אבל, 12 בינואר 1972; דוד תדהר (עורך), "הרב צבי לרינמן", באנציקלופדיה לחלוצי הישוב ובוניו, כרך יז (1968), עמ' 5212. לרינמן היה בנו של איש העלייה השנייה יעקב מאיר לרינמן (דוד תדהר (עורך), "יעקב מאיר לרינמן", באנציקלופדיה לחלוצי הישוב ובוניו, כרך א (1947), עמ' 462)
1 2 3  משה זונדר, מה אומר לך השם עזריה רפופורט, חדשות, 28 ביולי 1989
↑   עופר אדרת, במלחמת העצמאות, הכתב הצבאי של "הארץ" השתתף בלחימה בירושלים, באתר הארץ, 25 באפריל 2023
↑  חיים גמזו, "בקץ הימים" ־ ב"הבימה", הארץ, 23 ביוני 1950
↑  בנימין בנאימו, שועלים קטנים" / ב"הבימה", קול העם, 14 בדצמבר 1951
↑  חיים גמזו, <<אדם מספר 15>> -  ב<<אהל>>, הארץ, 1 בינואר 1954
↑  עם שלומית " בעכו ", דבר, 17 באפריל 1952
↑  אפרים ירון, פרק חדש בסרט הישראלי, זמנים, 30 באפריל 1954
↑  חנה זמר, הופעת הישראלים בתכנית סאליבן, דבר, 4 בנובמבר 1958
↑  לאן הובילה שיירת סאליבן, "העולם הזה", גיליון 1120 מ-18 במרץ 1959, עמוד 10
↑  השבוע הבא בטלוויזיה, על המשמר, 18 באוקטובר 1968
↑  אבנר בהט, ספרים לתולדות המוזיהה, על המשמר, 23 באפריל 1971
↑  רויטל ברכה, איזה גוב... היו שם היו מועמדים, חדשות, 16 באוקטובר 1991
↑  אדם ברוך, נלבישך שמלת בטון ומלט, כותרת ראשית, 12 באוקטובר 1983
| --- | --- |
בקרת זהויות :  NLI: 987007462981705171  ISNI: 0000 0004 0277 7091  MusicBrainz: 4b76bbac-e200-4100-9a6b-80fa799140ac  VIAF: 298739001   WorldCat (עם VIAF): 298739001
מארק קונסואלס

| --- | --- |

 לידה:  30 במרץ 1971 (בן 53) סרגוסה, ספרד 
 שם לידה:  Mark Andrew Consuelos 
 מדינה:  ארצות הברית 
 תקופת הפעילות:  מ-1995 
 מקום לימודים:  אוניברסיטת דרום פלורידה  Bloomingdale High School  Brandon High School 
 בן או בת זוג:  קלי ריפא (1996–?) 
 צאצאים:  Michael Joseph Consuelos 
 מספר צאצאים:  3 
 פרופיל ב-IMDb
 
מארק קונסואלס (באנגלית: Mark Consuelos; נולד ב-1971) הוא שחקן אמריקאי.
ראשית חייו

קונסואלס נולד בספרד לאם איטלקייה ואב מקסיקני והוא הצעיר מבין שלושה ילדים, הוא גדל באיטליה ובארצות הברית, הוא למד תקופה באוניברסיטת נוטרדאם אך לאחר מכן עבר ללמוד באוניברסיטת דרום פלורידה, שם סיים תואר בשיווק.
קריירה

הוא הופיע בסדרת הטלוויזיה החינוכית ללימוד אנגלית "Connect With English", בפברואר 1995 החל לשחק באופרת הסבון "כל ילדיי" בתפקיד מתאו סנטוס, ב-2001 גילם שוטר בפרק של "חברים", הוא הופיע במספר פרקים של קומדיית המצבים "הופ ופיית'", כשחקן בייסבול הנהיה לבן זוג של פיית', הוא גם שיחק תפקיד קבוע בסדרת הפשע הקנדית "נעדרים".
ב-2005 שיחק בסרט "שחרור בעורף האויב", ב-2006 גילם את חברה של אנה פריס בקומדיה הרומנטית "הסופר אקסית שלי", ב-2006 שיחק בקומדיה השחורה "Wedding Daze"
דונל גליסון

| --- | --- |

גליסון, 2018
 לידה:  12 במאי 1983 (בן 41) אירלנד דבלין, אירלנד 
 מדינה:  אירלנד 
 תקופת הפעילות:  מ-2001
 מקום לימודים:  מכון דבלין לטכנולוגיה  Malahide Community School 
 פרופיל ב-IMDb
 
דונל גליסון (באנגלית: Domhnall Gleeson; ‏נולד ב-12 במאי 1983) הוא שחקן קולנוע ותיאטרון אירי. גליסון מועמד פרס טוני לשנת 2006 על תפקידו במחזה "הסגן מאינישמור". התפרסם בזכות הופעותיו בשני חלקי הסרט "הארי פוטר ואוצרות המוות" בתפקיד ביל וויזלי, ובסרטם של האחים כהן "אומץ אמיתי".
ביוגרפיה

גליסון נולד בדבלין שבאירלנד. הוריו הם מארי (לבית וולדון) וכוכב הקולנוע האירי ברנדן גליסון (ששיחק גם הוא ב"הארי פוטר").
לגליסון שלושה אחים הצעירים ממנו פרגוס, רורי ובריאן גליסון שגם הוא שחקן.
גליסון הוא בוגר "מכון הטכנולוגיה של דבלין" עם תואר באמנויות מדיה.
קריירה

לאחר שסיים ללמוד החל גליסון לכתוב לקולנוע ולתיאטרון. בשנת 2001 קיבל את תפקידו הראשון היה במיני-סדרה "לב המורד" מבית BBC One, אודות מלחמת העצמאות האירית.
בשנת 2004 התגלה לראשונה בסרט הקצר זוכה פרס האוסקר "אקדח-שישה קליעים".
בשנת 2006 הועמד גליסון לפרס טוני לשחקן הטוב ביותר במחזה על תפקידו הראשון במחזה "הסגן מאינישמור" מאת מרטין מקדונה.
בשנת 2009 הופיע לצד אביו ברנדן גליסון בסרט הפשע האירי "Perrier's Bounty" האירי ובסרט הטלוויזיה הקומי "שנת הכלב" של HBO.
בשנת 2010 שיחק בחלק הראשון של הפקת הענק "הארי פוטר ואוצרות המוות" בתפקיד ביל ויזלי. בשנה שלאחר מכן הופיע גם בחלק השני, שגרף למעלה ממיליארד דולרים.
כמו כן הופיע במערבון המצליח של האחים כהן "אומץ אמיתי" בתפקיד הפושע מון. בשנת 2013 גילם את התפקיד הראשי בסרט "כל הזמן שבעולם" לצד רייצ'ל מקאדמס.
בשנת 2015 שיחק בסרט "מלחמת הכוכבים - פרק 7: הכוח מתעורר" בתפקיד גנרל הוקס. באותה שנה כיכב במותחן המדע הבדיוני "אקס מכינה". כמו כן, הופיע בסרט "ברוקלין (סרט)" בתפקיד "ג'ים פארל", רווק אירי מבוקש.
בשנת 2017 השתתף בסרט "מלחמת הכוכבים - פרק 8: אחרוני הג'דיי" אשר מהווה השמיני בסדרת הסרטים, בתפקיד גנרל הוקס. באותה שנה שיחק במותחן הפסיכולוגי  של דארן ארונופסקי; "אמא!" לצד ג'ניפר לורנס וחאווייר ברדם.
בשנת 2019 שיחק בסרט הפשע "קיטצ'ן" אודות נשות מאפיונרים משכונת הלס קיצ'ן של שנות השבעים בניו יורק שלוקחות את העסק לידיהן לאחר שהFBI עוצרים את בעליהן.
חיים אישיים

גליסון מתגורר בדבלין, עיר הולדתו.
באפריל 2020, בראיון לנתן מגזין הגרדיאן הוא אמר כי "מעולם לא שקל לשנות את שם משפחתו בתחילת הקריירה שלו כדי להתרחק מהצל של אביו".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | Boy Eats Girl | ברנרד |  |
| 2006 | Studs | טראמפיס |  |
| 2009 | Perrier's Bounty | קליפורד |  |
| 2009 | What Will Survive of Us |   | סרט קצר; במאי ותסריטאי |
| 2010 | Noreen |   | סרט קצר; במאי ותסריטאי |
| 2010 | לעולם אל תתן לי ללכת | רודני |  |
| 2010 | Sensation | דונאל דאגן |  |
| 2010 | הארי פוטר ואוצרות המוות - חלק 1 | ביל וויזלי |  |
| 2010 | אומץ אמיתי | מון |  |
| 2011 | הארי פוטר ואוצרות המוות - חלק 2 | ביל וויזלי |  |
| 2012 | רקדן הצללים | קונור |  |
| 2012 | השופט דרד | טראוויס סניידרס |  |
| 2012 | אנה קארנינה | קונסטנטין "קוסטיה" לווין |  |
| 2013 | כל הזמן שבעולם | טים לייק |  |
| 2014 | פרנק | ג'ון בורוז |  |
| 2014 | הכומר (אנ') | פרדי ג'ויס |  |
| 2014 | לא נשבר | ראסל "פיל" פיליפס |  |
| 2015 | אקס מכינה | קיילב סמית' |  |
| 2015 | ברוקלין | ג'ים פארל | מועמד פרס הקולנוע הבריטי העצמאי לשחקן המשנה הטוב ביותר (אנ') (2015) |
| 2015 | מלחמת הכוכבים - פרק 7: הכוח מתעורר | גנרל ארמיטאג' האקס |  |
| 2015 | האיש שנולד מחדש | קפטן אנדרו הנרי |  |
| 2017 | תוצרת אמריקה | מוטי שפר |  |
| 2017 | אמא! | קין |  |
| 2017 | רק לילה אחד | סטנסלנד |  |
| 2017 | להתראות כריסטופר רובין | אלן אלכסנדר מילן |  |
| 2017 | מלחמת הכוכבים - פרק 8: אחרוני הג'דיי | גנרל ארמיטאג' האקס |  |
| 2018 | מחווה טיפשית וחסרת טעם | הנרי בירד |  |
| 2018 | פיטר ראביט | תומאס מקגרגור |  |
| 2018 | נוכחות זרה (אנ')‏ | ד"ר פרארדיי |  |
| 2019 | קיטצ'ן | גבריאל אומ'אלי |  |
| 2019 | מלחמת הכוכבים - פרק 9: עלייתו של סקייווקר | גנרל ארמיטאג' האקס |  |
| 2021 | פיטר ראביט 2 | תומאס מקגרגור |  |
| 2025 | Fountain of Youth |  |  |
| TBA | Night Boat to Tangier | צ'ארלי רדמונד |  |
| TBA | Echo Valley |  |  |
פילמוגרפיה > טלוויזיה

| שנה | סרט | תפקיד | הערות |
| --- | --- | --- | --- |
| 2001 | לב המורד | ביירן | מיני-סדרה |
| 2005 | The Last Furlong | שון פלנגן | 3 פרקים |
| 2009 | שנת הכלב | אנתוני ארמסטרונג | סרט טלוויזיה של HBO |
| 2010 | Your Bad Self | דמויות שונות | תפקיד ראשי; 6 פרקים גם תסריטאי |
| 2010 | When Harvey Met Bob | בוב גלדוף | סרט טלוויזיה של BBC Four |
| 2013 | מראה שחורה | אש סטארמר | פרק: "Be Right Back" |
| 2017 | קטסטרופה | דן | 2 פרקים |
| 2019 | מלחמת הכוכבים: התנגדות | גנרל ארמיטאג' האקס | דיבוב; 2 פרקים |
| 2020 | לברוח | בילי ג'ונסון | תפקיד ראשי; 7 פרקים |
| 2021 | פרנק מאירלנד | דופוס | תפקיד ראשי; 6 פרקים גם יוצר ותסריטאי |
| 2022 | המטופל | סם פורטנר | מיני-סדרה |
| 2023 | שרברבי הבית הלבן (אנ') | ג'ון דין | מיני-סדרה |
| 2024 | Alice & Jack | ג'ק | תפקיד ראשי; 6 פרקים |
| TBA | The Paper |  | סדרה עתידית של Peacock |
פילמוגרפיה > תיאטרון

| שנה | מחזה | תפקיד | מחזאי | אולם תיאטרון |
| --- | --- | --- | --- | --- |
| 2002-2001 | הסגן מאינישמור | דייבי | מרטין מקדונה | מרכז האמנויות ברביקן (לונדון) תיאטרון גאריק (לונדון) |
| 2006 | הסגן מאינישמור | דייבי | מרטין מקדונה | Lyceum Theatre (ברודוויי) |
| 2007 | אמריקן באפלו | בוב | דייוויד מאמט | תיאטרון גייט (דבלין, אירלנד) |
| 2007 | תקוות גדולות | הרברט פוקאט | צ'ארלס דיקנס | תיאטרון גייט (דבלין, אירלנד) |
| 2015 | The Walworth Farce | בלייק | אנדה וולש | תיאטרון אולימפיה (דבלין, אירלנד) |
| 2021 | Medicine | ג'ון קיין | אנדה וולש | תיאטרון טראוורס (אדינבורו, סקוטלנד) פסטיבל האמנויות הבינלאומי של גולוויי (גולוויי, אירלנד) St. Ann's Warehouse (ברוקלין, ניו יורק) |
הערות שוליים

↑  About Time (2013 film)EN
| --- | --- |
בקרת זהויות :  NLI: 987007601058105171  PLWABN: 9811561048605606  BIBSYS: 15036060  BNE: XX5404793  BnF: cb16769569z (data)  CiNii: DA1895957X  GND: 1046967142  ISNI: 0000 0003 6105 788X  LCCN: no2011194096  MusicBrainz: a031f60e-a20d-4c99-aaa0-9c7161cfe56f  NKC: xx0184616  NLK: KAC2020N0303  NTA: 370820428  SUDOC: 177973048  VIAF: 220880146   WorldCat (עם VIAF): 220880146
מכתום בן ראשד אאל מכתום

מַכּתוּם בִן רָאשִד אָאל מַכּתוּם (בערבית: مكتوم بن راشد آل مكتوم; 1946[דרושה הבהרה] – 4 בינואר 2006) היה ראש ממשלת איחוד האמירויות הערביות וסגן נשיאה, ואמיר דובאי.
מכתום נולד בעיר דובאי, בן למשפחת אאל מכתום. הוא נבחר לראשונה לתפקיד ראש הממשלה ב-1971 ושירת בתפקיד עד 1979 כאשר אביו, שייח' ראשד בן סעיד אאל מכתום, החליפו. ב-1990 שוב לקח על עצמו את התפקיד. מכתום שלט בדובאי יחד עם אחיו שייח' מוחמד (נסיך הכתר, ושר ההגנה) ושייח' חמדאן (שר האוצר).
ב-4 בינואר 2006, בעת ביקור באוסטרליה, מת מכתום מהתקף לב. אחיו מוחמד החליף אותו כאמיר דובאי וכראש ממשלת האמירויות.
אסי דייוויס

| --- | --- |

 לידה:  7 בינואר 1970 (בת 55) הובארט, אוסטרליה 
 שם לידה:  אסתר דייוויס
 מדינה:  אוסטרליה אוסטרליה
 תקופת הפעילות:  מ-1993 
 מקום לימודים:  Clarence High School  אוניברסיטת טסמניה  Rosny College  המכון הלאומי לאמנות דרמטית 
 בן זוג:  ג'סטין קורזל
 מספר צאצאים:  2 
 פרסים והוקרה:  פרס אוליבייה (2003)  Fangoria Chainsaw Award for Best Actress (2015)  AACTA Award for Best Actress in a Supporting Role (2020)  פרס פסטיבל הקולנוע של סיטגס לשחקנית הטובה ביותר (2014)  AACTA Award for Best Guest or Supporting Actress in a Television Drama (2003)  AACTA Award for Best Actress in a Supporting Role (2021) 
 פרופיל ב-IMDb
 
אסתר "אסי" דייוויס (באנגלית: Esther "Essie" Davis; נולדה ב-7 בינואר 1970) היא שחקנית אוסטרלית. היא מוכרת בעיקר מהופעותיה בתפקיד פרין פישר בסדרת הדרמה "Miss Fisher's Murder Mysteries", ובתפקיד אמיליה ואנק בסרט האימה "באבאדוק". תפקידים בולטים נוספים שלה כוללים את השחקנית ליידי קריין בעונה השישית של סדרת הטלוויזיה "משחקי הכס", ואת אליזבת וודוויל בסדרה ההיסטורית "נסיכה לבנה" עיבוד לרומן מאת פיליפה גרגורי.
ביוגרפיה

דייוויס נולדה וגדלה בהובארט שבאי טסמניה (שייך לאוסטרליה). אביה הוא אמן מקומי בשם ג'ורג' דייוויס. היא למדה בבית הספר התיכון קלרנס, ברוזני קולג', באוניבסיטה של טסמניה, שם הייתה חברה בלהקת התיאטרון אולד ניק קומפני, ובמכון הלאומי לאמנות הדרמה (NIDA) בסידני.
קריירה

הקריירה של דייוויס החלה עם להקת התיאטרון בל שייקספיר, עם סיום הלימודים ב-NIDA, כשלוהקה לתפקיד יוליה בהפקה של המחזה "רומיאו ויוליה" משנת 1993. עוד באותה שנה שיחקה עם הלהקה במחזות "המלט" ו"ריצ'רד השלישי", וב-1994 הופיעה במחזות "מקבת'" ו"אילוף הסוררת".
הופעת הבכורה של דייוויס בקולנוע הייתה ב-1995 בסרט האוסטרלי "הקשוחים והמצחיקים" בכיכובם של ג'פרי ראש, ליאו מק'קרן וג'ואן סאת'רלנד. בהמשך שיחקה בסרטים "מטריקס Reloaded", ו"מטריקס רבולושנס", בסרט הטסמני "The Sound of One Hand Clapping" משנת 1998 בבימויו של ריצ'רד פלנגן, ובסרט "נערה עם עגיל פנינה".
דייוויס המשיכה להופיע על הבמה באוסטרליה בתפקידים כגון גוונדלין פרפקס בסיבוב הופעות לאומי של "חשיבותה של רצינות" בשנת 2000, במחזה "School for Scandal" עם להקת תיאטרון סידני ב-2001. ב-2003 זכתה דייוויס בפרס לורנס אוליבייה להופעה הטובה ביותר בתפקיד משנה על הופעתה בתפקיד סטלה קובלסקי לצדה של גלן קלוז בהפקה של טרוור נאן למחזה "חשמלית ושמה תשוקה" מאת טנסי ויליאמס בתיאטרון המלכותי הלאומי בלונדון. ב-2004 כיכבה בהפקת ברודוויי של המחזה "Jumpers" מאת טום סטופארד בתיאטרון ברוקס אטקינסון, עליו הייתה מועמדת לפרס טוני. ב-2005 גילמה דייוויס את גברת נלי לובט בהפקה של ה-BBC של "סוויני טוד" יחד עם ריי וינסטון.
ב-2008 שיחקה בתפקיד אמה השתלטנית של אסתר בסרט "Hey, Hey, It's Esther Blueburger". עוד ב-2008 הופיע בסרט "אוסטרליה" לצדם של ניקול קידמן ויו ג'קמן בבימויו של באז לורמן. באותה שנה שיחקה בתפקיד מגי במחזה "חתולה על גג פח לוהט" עבור להקת תיאטרון מלבורן.
דייוויס חזרה לטסמניה ב-2008 כדי להשיק את להקת התיאטרון הטסמנית, לתמוך בתיאטרון המקומי ולעודד את הנוער להמשיך לקחת חלק בקידום האמנויות. ב-2011 הייתה דייוויס מועמדת לפרס לוגי על תפקידה בדמות אנוק במיני-סדרה האוסטרלית "הסטירה". בשנים 2012, 2013 ו-2015 שיחקה דייוויס בתפקיד פרין פישר בדרמה התקופתית "Miss Fisher's Murder Mysteries" של רשת ABC Television.
ב-2014 כיכבה דייוויס בסרט הבכורה של ג'ניפר קנט "באבאדוק". על הופעתה בסרט הייתה דייוויס מועמדת לפרס AACTA לשחקנית הטובה ביותר בתפקיד ראשי, לפרס AACTA הבין-לאומי לשחקנית הטובה ביותר, ופרס Fangoria Chainsaw לשחקנית הראשית הטובה ביותר.
ב-2016 הצטרפה דייוויס לצוות שחקני הסדרה "משחקי הכס" בעונה השישית בתפקיד ליידי קריין. הדמות לא הופיעה בעונה השביעית. ביוני 2016 החלה להצטלם לסדרה "נסיכה לבנה" בתפקיד המלכה האלמנה אליזבת (אליזבת וודוויל). הסדרה עלתה לשידור ב-2017.
חיים אישיים

ב-2002 התחתנה דייוויס עם הבמאי והתסריטאי ג'סטין קורזל. לבני הזוג יש שתי בנות תאומות, סטלה ורובי.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1993 |  | The Custodian | ג'ילי |  |
| 1995 | הקשוחים והמצחיקים | Dad and Dave: On Our Selection | קייט רוד |  |
| 1996 |  | Lilian's Story | זרה |  |
| 1996 |  | River Street | ונדי דייוויס |  |
| 1997 | בלקרוק | Blackrock | בלשית גילהולי |  |
| 1997 |  | The Two-Wheeled Time Machine | אליס הצעירה | סרט קצר |
| 1998 |  | The Sound of One Hand Clapping | ג'ין |  |
| 2003 | מטריקס Reloaded | The Matrix Reloaded | מגי |  |
| 2003 |  | The Pact | הלן דייוויס |  |
| 2003 | נערה עם עגיל פנינה | Girl with a Pearl Earring | קתרינה |  |
| 2003 | קוד 46 | Code 46 | דוקטור |  |
| 2003 | מטריקס רבולושנס | The Matrix Revolutions | מגי |  |
| 2005 |  | Isolation | אורלה |  |
| 2006 | חוות הקסמים | Charlotte's Web | גברת אראבל |  |
| 2008 |  | Hey, Hey, It's Esther Blueburger | גרייס בלובורגר |  |
| 2008 | אוסטרליה | Australia | קתרין "קאת'" קרני פלטשר |  |
| 2010 |  | South Solitary | אלמה סטנלי |  |
| 2010 |  | The Wedding Party | ג'יין |  |
| 2010 | אגדה עם כנפיים: השומרים של ג'אהול | Legend of the Guardians: The Owls of Ga'Hoole | מארלה (דיבוב) |  |
| 2011 |  | The Last Time I Saw Michael Gregg | לוטי | סרט וידאו |
| 2011 |  | Burning Man | קארן |  |
| 2014 | באבאדוק | The Babadook | אמליה ואנק |  |
| 2016 | אמונת המתנקש | Assassin's Creed | מרי לינץ' |  |
| 2017 | מינדהורן | Mindhorn | פטרישה דוויל |  |
| 2019 | שיני חלב | Babyteeth | אנה פינלי |  |
| 2020 | ההיסטוריה האמיתית של כנופיית קלי | True History of the Kelly Gang | אלן קלי |  |
| 2021 | ניטראם | Nitram | הלן |  |
| TBA |  | Miss Fisher & the Crypt of Tears | פרין פישר | בצילומים |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 |  | Water Rats | בלשית בכירה ניקולה בורק | בפרקים "Blood Trail" ו-"Dead or Alive" |
| 1997 |  | The Ripper | אוולין בוקמן | סרט טלוויזיה |
| 1998 |  | Kings in Grass Castles | מרי קוסטלו | מיני-סדרה |
| 1998 | שיחת רצח | Murder Call | ג'ודי סנט ג'ון | בפרק "Deadfall" |
| 2000 |  | Halifax f.p. | אליסון בלאונט | בפרק "The Spider and the" |
| 2001 |  | Corridors of Power | סופי | סדרת טלוויזיה (פרק אחד) |
| 2002 |  | Young Lions | ג'ולי מורגן | בפרק "Mardi Gras" |
| 2003 |  | Enter the Matrix | מגי (דיבוב) | משחק וידאו |
| 2003 |  | After the Deluge | בת' | סרט טלוויזיה |
| 2003 |  | Temptation | ג'ולי | סרט טלוויזיה |
| 2006 | סוויני טוד | Sweeney Todd | גברת לובט |  |
| 2006 |  | The Silence | ג'ולייט מור | סרט טלוויזיה |
| 2011 |  | Cloudstreet | דולי פיקלס | מיני-סדרה |
| 2011 | הסטירה | The Slap | אנוק | תפקיד ראשי |
| 2012–2015 |  | Miss Fisher's Murder Mysteries | פרין פישר | תפקיד ראשי |
| 2014 | משורר בניו יורק | A Poet in New York | קייטלין תומאס | סרט טלוויזיה |
| 2014 |  | Funny or Die Presents | אמיליה | בפרק "The Babadooks of Hazzard" |
| 2016 | משחקי הכס | Game of Thrones | ליידי קריין | סדרת טלוויזיה (3 פרקים) |
| 2017 | נסיכה לבנה | The White Princess | אליזבת וודוויל | מיני-סדרה |
| 2017 | חלומות חשמליים | Philip K. Dick's Electric Dreams | ורה | בפרק "Human Is" |
| 2017 | העמדה האחרונה | The Last Post | מרתה פרנקלין | סדרת טלוויזיה |
| 2019 |  | Lambs of God | איפיגניה | סדרת טלוויזיה; 4 פרקים |
| 2022 | גיירמו דל טורו מציג: חדר הפלאות | Guillermo del Toro's Cabinet of Curiosities |  | פרק: "The Murmuring" |
| 2024 | יום אחד | One Day | אליסון | 4 פרקים |
| 2024 |  | Exposure | קאת'י | תפקיד ראשי; 6 פרקים |
| 2025 | חומץ תפוחים | Apple Cider Vinegar | נטלי | 3 פרקים |
| TBA | Alien: Earth | Alien: Earth | סילביה | סדרת טלוויזיה עתידית של FX במסגרת זיכיון הנוסע השמיני |